На основу члана 37. Статута Града Ниша („Службени лист Града Ниша", број 88/2008 и 143/2016),

 Скупштина Града Ниша, на седници од \_\_\_\_\_\_\_\_ 2016. године, донела је

**О Д Л У К У**

**о преузимању дуга ЈП Дирекција за изградњу Града Ниша**

**насталог према извођачима радова у реализацији уређивања и одржавања грађевинског земљишта на територији Града Ниша**

**Члан 1.**

Утврђује седаје 1. децембра 2016. године, ЈП Дирекција за изградњу града Ниша, престало својство индиректног корисника буџетских средстава у складу са Законом о изменама и допунама Закона о буџетском систему („Службени гласник РС“ број 103/2015)

**Члан 2.**

Град Ниш преузима дуг ЈП Дирекција за изградњу града Ниша, настао према извођачима радова по основу реализације Програма уређивањаграђевинског земљишта и изградње са финансијским планом за 2016. годину и Програма одржавања комуналне инфраструктуре јавног земљишта градског и сеоског подручја са финансијским планом за 2016. годину.

 **Члан 3.**

Износ преузетог дуга и начин његовог измирења, регулисаће се посебним уговором између Града Ниша и ЈП Дирекција за изградњу града Ниша у складу са спецификацијом обавеза која ће бити саставни део уговора.

**Члан 4.**

Преузете, а неизмирене обавезеиз члана 1 ове Одлуке извршаваће се са одговарајућих апропријација планираних Одлукама о буџету Града Ниша за 2016. и 2017. годину.

**Члан 5.**

Ова одлука ступа на снагу наредног дана од дана објављивања у „Службеном листу Града Ниша".

 Број: \_\_\_\_\_\_\_\_\_\_\_\_\_\_

 У Нишу, \_\_\_\_\_\_\_\_\_\_\_\_\_ године

**СКУПШТИНА ГРАДА НИША**

 Председник

\_\_\_\_\_\_\_\_\_\_\_\_\_\_\_\_

 Мр Раде Рајковић

О б р а з л о ж е њ е

Законом о изменама и допунама Закона о буџетском систему („Службени гласник РС“ број 103/2015), јавним предузећима од 1. децембра 2016. године, престаје својство индиректних корисника буџетских средстава и у том смислу брисана су из списка индиректних корисника.

 Имајући у виду да је ЈП Дирекција за изградњу Града Ниша обављала послове реализације Програма уређивањаграђевинског земљишта и изградње са финансијским планом и Програма одржавања комуналне инфраструктуре јавног земљишта градског и сеоског подручја са финансијским планом и по том основу, као наручилац, закључивала уговоре са извођачима радова, неопходно је доношење одлуке о преузимању насталих обавеза како би се наставио поступак њиховог измирења.

УПРАВА ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

 НАЧЕЛНИК

Миодраг Брешковић